Resep: Lasagne met kaassousLasagne met kaassous (Foto: Lapa-uitgewers/Onthoukos) Lewer 8 porsies Bestanddele 500 g (2 bokse) lasagnevelle MAALVLEISLAAG genoeg CLOVER Farmstyle-botter 2 uie, gekap 3 selderystingels, gekap 30 ml (2 e) vars pietersielie, gekap 700 g beesmaalvleis 2 wortels, grof gerasper 820 g (410 g x 2 blikke) gekapte tamaties 125 ml (½ k) rooiwyn 100 g (50 g x 2 blikkies) tamatiepasta 10 ml (2 t) Worcestersous 2,5 ml (½ t) sout 1 ml swartpeper 30 ml (2 e) suiker ekstra CLOVER Farmstyle-botter KAASSOUS 80 g CLOVER Farmstyle-botter 80 ml (⅓ k) koekmeel 750 ml (3 k) warm CLOVER-volroommelk 2,5 ml (½ t) sout knippie rooipeper 375 ml (1 ½ k) CLOVER-cheddarkaas, gerasper Metode 1. Voorverhit die oond tot 180 °c. 2. Smelt genoeg botter en braai die uie, seldery en pietersielie totdat die uie sag is. 3. Voeg die maalvleis by en braai tot die maalvleis gaar en los van mekaar is. 4. Voeg die wortels, tamaties, rooiwyn, tamatiepasta, Worcestersous, sout, peper en suiker by. 5. Laat prut oor medium hitte vir 20 minute sonder ‘n deksel sodat van die vloeistof kan verdamp. 6. Smeer ‘n diep oondbak van ongeveer 32 cm x 22 cm goed met botter. KAASSOUS 7. Smelt die botter en koekmeel saam in ‘n kastrol. 8. Giet die warm melk bietjie vir bietjie by terwyl die witsous met ‘n ballonklitser geroer word. Hou aan roer tot al die melk bygevoeg is. 9. Laat kook vir 2 tot 3 minute tot die witsous verdik is. Haal van die stoofplaat af. 10. Roer die sout, rooipeper en 250 ml (1 k) van gerasperde kaas by. 11. Skep ‘n bietjie van die witsous op die bodem van die gesmeerde oondbak. 12. Pak lasagnevelle op die bodem van die hele bak. 13. Skep ‘n derde van maalvleismengsel bo-op, gevolg deur ‘n lagie lasagnevelle en witsous. Herhaal hierdie lae nog twee keer sodat lasagne drie maalvleis-lae het. 14. Sprinkel die oorblywende cheddarkaas bo-oor en bak vir 40 minute of tot die toetspen deur die lasagnevelle kan steek. 15. Sit warm voor saam met ‘n slaai.